O‘zbekistonda 300 ga yaqin bino buzib tashlanadi

O‘zbekiston Prezidentining 2014-yil 3-iyuldagi qarori bilan davlat mulkidan maqsadga muvofiq ravishda foydalanishni ta’minlash va davlatga tegishli foydalanilmaydigan va qurib bitkazilmagan obyektlardan foydalanish maqsadida 299 ta inshoot buzib tashlanadi. Bu haqda Anhor.uz xabar berdi.

Qoraqalpog‘iston Respublikasidagi 52 ta, Andijon viloyatida 28 ta, Buxoro va Jizzaxda 9 tadan, Qashqadaryoda 28 ta, Navoiyda 26 ta, Namanganda 16 ta, Samarqandda 6 ta, Surxondaryoda 58 ta, Sirdaryoda 6 ta, Farg‘onada 29 ta va Xorazm viloyatida 32 ta obyekt buzib tashlanadi.
Buziladigan inshootlar ro‘yxatidan asosan qurib bitkazilmagan yoki foydalanilmayotgan davolash muassasalari, do‘konlar, tug‘ruqxonalar, hammomlar, bolalar bog‘chalari, maktablar binolari o‘rin oldi.